作者：柳永
词牌/韵律：透碧霄

paragraphs: 月华边。
万年芳树起祥烟。
帝居壮丽，皇家熙盛，宝运当千。
端门清昼，觚稜照日，双阙中天。
太平时、朝野多欢。
遍锦街香陌，钧天歌吹，阆苑神仙。
昔观光得意，狂游风景，再睹更精妍。
傍柳阴，寻花径，空恁亸辔垂鞭。
乐游雅戏，平康艳质，应也依然。
仗何人、多谢婵娟。
道宦途踪迹，歌酒情怀，不似当年。